Tulevasi geolooge ja mäeinsenere meelitavad ahvatlevad stipendiumid
#000000
Sügisel TTÜ geoloogia instituudi uuele maapõueressursside erialale õppima asuvatel bakalaureuse- ja magistritudengitel avaneb võimalus saada igal kuul ligi 600 euro eest stipendiume. Geoloogia instituudi teaduri Rutt Hintsi sõnul on inseneeria, tehnoloogia ja loodusainete vastu huvi tundvate tudengite stipendiumid atraktiivsed, kuna tööandjad ootavad tuleviku megaprojektidele valdkonda rohkelt uusi spetsialiste.
#000001
Nii näiteks jagab Enefit Kaevandused 1500 euro suuruseid aastastipendiume mäendusettevõttega seotud eriala õppivatele tudengitele nii bakalaureuse kui ka magistriõppes. Viru Keemia Grupp annab aga välja 1300 euro suuruseid aastastipendiume maapõueressursside eriala edukatele bakalaureuseõppe üliõpilastele. Sama eriala magistrantidel on aga võimalik kandideerida Eesti Mäeseltsi stipendiumile, mille suuruseks on koguni 2000 eurot.
#000003
Samuti on tulevastel geoloogidel ja mäeinseneridel võimalik taotleda igaks kuuks 160 euro suurust erialastipendiumi, millele saavad kandideerida nominaalajaga õppivad üliõpilased. Lisaks on võimalik saada 100 euro suurust tulemusstipendiumi igal geoloogia instituudi tudengil, kelle hinne on vähemalt 4,0 – esmakursuslased saavad taotleda seda alates teisest semestrist, kui selguvad nende esimesed õppetulemused. Ühtlasi on õppuritel võimalik taotleda majandusliku abi parandamiseks vajaduspõhist õppetoetust, mille väärtuseks on 220 eurot kuus.
#000004
TTÜ geoloogia instituut kuulub tehnikaülikooli loodusteaduskonda ning ühendab loodusteadused ja inseneriõppe ning koolitab mäetööstuse ja geoloogia spetsialiste. Samuti uurivad instituudi teadlased, milliseid toormeid Eesti tulevikus vajab ning millised on parimad tehnoloogiad nende jätkusuutlikuks majandamiseks.
#000005
Fotod TTÜ geoloogia instituudi üliõpilastest praktikal.
#000006